Tovább építi keleti kapcsolatait a Budapesti Értéktőzsde

A Budapesti Értéktőzsde egyetértési megállapodást írt alá a Mongol Értéktőzsdével (MSE), amely a két tőkepiac közötti kapcsolatépítést és tudásmegosztást helyezi a fókuszba. A megállapodás egyúttal a BÉT nemzetközi, azon belül is ázsiai kapcsolatépítésének újabb fontos állomása. Az MoU (Memorandum of Understanding) egyezményt online aláírási ceremónia keretein belül érvényesítették a felek.

A nem kötelező érvényű megállapodás a helyi tőkepiacok használatának ösztönzésére és a tőkepiacokkal kapcsolatos tudásmegosztásra irányul. A MoU alapjaként a két tőzsde tevékenységének közös pontjai, többek között a fenntarthatósággal kapcsolatos törekvések szolgáltak a Mongol Értéktőzsde ugyanis, a BÉT-hez hasonlóan az ENSZ tőzsdéket tömörítő fenntarthatósági kezdeményezése, a Sustainable Stock Exchanges (SSE) tagja.

Az ulánbátori székhelyű Mongol Értéktőzsdét 1992-ben alapították. A tőzsde az első években a mongol privatizáció fontos színtere volt, amelynek keretében 475 állami vállalat részvényei kerültek bevezetésre, közel egymillió kisbefektető részvételével. Az MSE azonnali piacán jelenleg 180 társaság részvényei forognak.

Idén januárban a tőzsdére ment a Mongol Értéktőzsde, melynek keretében a cég részvényeinek 34%-a értékesítésre került 3,5 millió USD értékben.

Sajtókapcsolat:

* media@bse.hu

Eredeti tartalom: Budapesti Értéktőzsde Zrt.

Továbbította: Helló Sajtó! Üzleti Sajtószolgálat

Ez a sajtóközlemény a következő linken érhető el:https://hellosajto.hu/2606/tovabb-epiti-keleti-kapcsolatait-a-budapesti-ertektozsde/